stanford-oval/wikipedia huggingface dataset:
טמאש דויטש
קורות חיים

בין השנים 1980 – 1984 דויטש היה סטודנט בגימנסיית קפקא מרגיט בבודפשט. הוא החל את לימודיו באוניברסיטה בשנת 1986 בפקולטה למשפטים באוניברסיטת אטווש לוראנד. במהלך לימודיו היה חבר במכללה המקצועית ביבו אישטוואן (הקהילה המקצועית והמגורים של סטודנטים למשפטים באוניברסיטת אטווש לוראנד). בשנת 1988 היה שותף פעיל בהקמת פידס - הברית הצעירים הדמוקרטים (Fiatal Demokraták Szövetsége), הוא נבחר לאחד המייסדים ולאחד ממנהלי המפלגה (הניהול האופרטיבי של המפלגה היה אז בידי חבר נאמנים). בחודש אוגוסט 1989 נעצר בהפגנה בכיכר ואצלב בפראג בשל השתתפותו עם שלט תחת הכותרת "באנו עם פרחים, לא עם טנקים" ומאוחר יותר גורש מצ'כוסלובקיה בהחלטת בית משפט. אז הפך שמו מוכר בהונגריה ברמה הלאומית.
בבחירות לפרלמנט ב-1990 נבחר ברשימת המפלגה בבודפשט. ארבע שנים מאוחר יותר, שוב ברשימת בודפשט. הוא השתתף בעבודתם של כמה ועדות, ובין השנים 1990 עד 1991 וכן מ-2006 עד 2009 היה גם סגן יו"ר ועדת החסינות. בין השנים 1996–1998 היה יו"ר הוועדה הפרלמנטרית לחקירת פרשת טוצ'יק (פרשת תביעה נגד עורכת דין בשל רמאות) ומשנת 1995 עד 1997 היה חבר בוועדת המכינה של החוקה. בין השנים 1990 לבין 1999 (עם הפסקות קלות), ולאחר מכן בין השנים 2002 ל-2009, מילא את התפקיד של סגן ראש הסיעה בפרלמנט.
הוא נבחר לאחד מסגני הנשיא של פידס בשנת 1993, כיהן בתפקידו עד לרפורמה במפלגה ב-2003. בין השנים 2001–2004 היה נשיא המפלגה בבודפשט, בין השנים 2002–2003 היה חבר במועצת העיר בודפשט ומנהיג סיעת פידס.
ב-1998 מינה אותו ויקטור אורבן לתפקיד שר הנוער והספורט החדש. הוא מילא את תפקידו עד להחלפת הממשלה בשנת 2002. בשנת 2004 סיעת פידס מינתה את טמאש דויטש כנציגה בפרלמנט האירופי. בבחירות לייצוג בפרלמנט האירופי בשנת 2009 הוא זכה במושב ברשימת Fidesz-KDNP ולכן התפטר מתפקידו כחבר פרלמנט ההונגרי.
טמאש דויטש היה הפוליטיקאי הראשון בתולדות הפרלמנט האירופי (EP) שחבריו למפלגה חתמו על עצומה לפיטוריו  בדצמבר 2020, עם 133 קולות בעד ו-6 נגד, וכן נשללה ממנו הזכות לנאום בשם המפלגה במליאת הפרלמנט האירופי או לכהן בתפקיד כלשהו ב-EP.
משפחה, חייו הפרטיים

כאדם וכפוליטיקאי הוא מדגיש בגלוי את מוצאו היהודי. אביו ג'רג' דויטש (1936), היה כלכלן, ואמו יוליאנה טקאץ' (1935), הייתה טכנאית כימיה. אחיו הצעיר פטר (1968) הוא מאמן אתלטיקה שמחזיק את בשיא ההונגרי בקפיצה לגובה.
דויטש התחתן שלוש פעמים ונולדו לו חמישה ילדים מנישואים אלה. בנו החמישי, דניאל, נולד במאי 2013.
פרסים

אזרח כבוד של מחוז צ'ונגרד (2012)
פרס פטפי (2020)
לקריאה נוספת

טמאש דויטש-פור מתגרש מאשתו, Origo.hu. 29 במאי 2008
טמאש דויטש באתר פידס (בארכיון, 2009)
גיליון הנתונים הפרלמנטרי המאוחסן (2016) של טמאש דויטש
הערות שוליים

↑  "1984. / 1984c - 4.c".
↑  "Manfred Weber compared to the Gestapo by a Hungarian MEP". PressFrom - US (באנגלית).
↑  "Hungarian Fidesz and EPP: Gestapo settlement causes affront". AlKhaleej Today (בערבית). 2020-11-26.
↑  admin. "EU Parliament: Fidesz politician is threatened with expulsion from the EPP group" (באנגלית אמריקאית).
↑  Zrt, HVG Kiadó (2020-12-16). "Deutsch Tamás jogfosztását elfogadta az Európai Néppárt". hvg.hu (בהונגרית).
↑  Narancsos Playboy-téboly, A Playboy interjúja Deutschcsal, Holdrabló
↑  Megszületett Deutsch Tamás ötödik gyermeke, HVG, 2013. május 30.
↑  Deutsch Tamás Csongrád megye díszpolgára lett, Index.hu, 2012. február 3.
↑  Deutsch Tamás Petőfi-díjat kapott, ATV, 2020. december 18.
| --- | --- |
בקרת זהויות :  ISNI: 0000 0000 7948 7632  VIAF: 121373256   WorldCat (עם VIAF): 121373256 
עם ויקטור אורבן בקונגרס פידס בשנת 2000
טמאש דויטש 2018
יונגהנס

| --- | --- |

 נתונים כלליים
 תקופת הפעילות:  1861–הווה (כ־163 שנים) 
 חברות בנות:  Messingwerk Schwarzwald 
 מיקום המטה:  שראמברג 
 ענפי תעשייה:  ייצור שעונים ושעוני יד, הורולוגיה, תעשיית האלקטרוניקה, הנדסה מדוייקת ותעשיית האופטיקה 
 מוצרים עיקריים:  יונגהנס מגה 
  
 www.junghans.de
 
שעון של יונגהנס מ-1886.
יונגהנס (בגרמנית: Junghans) היא חברת השעונים הגדולה בגרמניה.
היסטוריה

החברה הוקמה בשנת 1861 על ידי ארהארד יונגהנס וגיסו יעקוב זלר-טובלר. החברה החלה לייצר שעונים משנת 1866 ושעוני יד מ-1927.
ארהארד יונגהנס מת ב-1870 ואשתו לואיס יונגהנס לקחה פיקוד על החברה.
בשנות ה-70 של המאה ה-19 החברה הכינה שעונים מעוררים.
בשנות ה-50 עבד בחברה המעצב מקס ביל, דוגמה מפורסמת לעבודתו הוא השעון קיר המוצג לראווה במוזיאון לאונות מודרנית בניו-יורק. ומשנת 1962 גם עיצב שעוני יד שלא רק נראו טוב, אלא היו גם מהמדויקים בתחום.
בשנות ה-80 יונגהנס בנו את השעון הראשון שפועל על רדיו וב-1990 את שעון היד-רדיו הראשון.
בשנת 1990 בנו יונגהנס שעון שפועל על אנרגיה סולארית. 
עד היום, למרות שחברת יונגהנס מוכרת מאוד באירופה, הם כמעט אנונימיים באמריקה.
בשנת 2011 החברה חגגה יום הולדת 150.
מוצרים

בעבר יצרו גם שעוני קיר, או שעוני אח, אך כיום הם מייצרים רק שעוני יד.
כיום, יונגהנס גם מייצרים טכנולוגיה צבאית.
ראו גם

גוסטב בקר
טרבור רייבין

| --- | --- |

 לידה:  13 בינואר 1954 (בן 70) דרום אפריקה יוהנסבורג, דרום אפריקה 
 שם לידה:  Trevor Charles Rabin 
 מוקד פעילות:  דרום אפריקה, ארצות הברית 
 תקופת הפעילות:  מ-1972 
 מקום לימודים:  Parktown Boys' High School 
 סוגה:  רוק מתקדם, הארד רוק, רוק, מוזיקת פופ, ג'אז פיוזן 
 שפה מועדפת:  אנגלית 
 כלי נגינה:  גיטרה, גיטרה בס, כלי מקלדת 
 חברת תקליטים:  Varèse Sarabande, הוליווד רקורדס, Jet Records, אטקו רקורדס, אלקטרה רקורדס, RPM Records, ווייס רקורדס, קריסליס רקורדס, One Way, בפסקה זו רשומה אחת נוספת שטרם תורגמה 
 צאצאים:  Ryan Rabin 
 trevorrabin.net
 פרופיל ב-IMDb
 
טרבור צ'ארלס רבין (באנגלית: Trevor Charles Rabin; נולד ב-13 בינואר 1954) הוא מוזיקאי, פזמונאי, גיטריסט ומלחין סרטים יהודי-דרום אפריקאי.
רבין, חבר להקת הרוק המתקדם הפופולרית "יס" במשך תשע שנים, אחראי על פסקולי קולנוע רבים, בהם פסקולי הסרטים "ארמגדון", "אוצר לאומי", "אוצר לאומי: ספר הסודות", "קון אייר", "שחק אותה סמארט", "בחורים רעים 2" ו"עקיצה ב-60 שניות".
ביוגרפיה

רבין נולד למשפחת אמני מוזיקה קלאסית ביוהנסבורג שבדרום אפריקה, שהתנגדה לאפרטהייד בדרום אפריקה. אביו גודפרי היה כנר בתזמורת הפילהרמונית של יוהנסבורג, וממשפחה יהודית ששמה במקור היה "רבינוביץ". סבו של אביו היה חזן בליטא. אמו היא גיורת.
הוריו דחפו אותו לתחום מוזיקת הרוק, בעוד שרבין גילה עניין דווקא במוזיקה קלאסית. לפני שגילה את חיבתו לגיטרה, ניגן מעט בפסנתר. בגיל 16 נתגלה בידי מפיק תקליטים מקומי והיה לנגן אולפן במבחר סגנונות מוזיקליים. בתחילת דרכו הושפע בעיקר מהמלחינים הקלאסיים ארנולד שנברג ופיוטר איליץ' צ'ייקובסקי, וכן מהביטלס, מקליף ריצ'רד ומג'ימי הנדריקס.
בגיל 19 התגייס לצבא דרום אפריקה ושירת ביחידת בידור במשך שנה.
קריירה > "Rabbitt"

הופיע לראשונה כנער בלהקות הרוק המקומיות "המסה הצבורה" ו"חופש הילדים", ומשם המשיך להופיע כגיטריסט ונגן באס עם מספר להקות ג'אז בדרום אפריקה.
את הפריצה שלו עשה בשנת 1972 כשהקים את להקת הרוק "Rabbitt" ביחד עם חברי להקת "המסה הצבורה".
רבין היה לסולן ולגיטריסט הראשי של הלהקה, שזכתה להצלחה גדולה ברחבי דרום אפריקה בשנת 1975, כשהוציאה את אלבומה הראשון "Boys Will Be Boys".
בשנת 1977 הוציאה הלהקה את אלבומה השני "A Croak and a Grunt in the Night". רבין, שהיה שותף להפקת האלבום, זכה בעבור עבודתו בפרס המוזיקה הלאומי של דרום אפריקה. בעקבות הפופולריות הרבה שצברו לעצמם, גילתה חברת התקליטים האמריקאית "Capricorn Records" עניין בהפקת אלבום ללהקה, אולם המשא ומתן לא צלח בשל הגבלות בינלאומיות שהוטלו על דרום אפריקה באותה תקופה.
כתוצאה מכישלון הפריצה הבינלאומית עזב רבין את הלהקה ואת דרום אפריקה לטובת לונדון. חבריו ללהקת "Rabbitt" הוציאו בלעדיו את אלבומם השלישי ומיד לאחר מכן התפרקו. "Rabbitt" נחשבת עד היום ללהקת הרוק הטובה ביותר שיצאה מדרום אפריקה[דרוש מקור].
קריירה > "יס"

לאחר אלבום הסולו השלישי שלו נפגש רבין עם הבסיסט כריס סקווייר, ממקימי להקת הרוק המתקדם הפופולרית "יס" והמתופף הלהקה אלן ווייט.
סקוויר ווייט אהבו את הרעיונות של רבין, וביחד החליטו לשתף פעולה בתחילת 1982.
בשנת 1983 רבין הצטרף להרכב להקת "יס", שכלל מלבד ווייט וסקווייר גם את הזמר הבריטי  ג'ון אנדרסון ואת המוזיקאי הבריטי טוני קיי, רבין שימש כגיטריסט וזמר רקע. באותה שנה היה רבין שותף עיקרי ומכריע לעשיית האלבום "90125", שמכר למעלה משישה מיליון עותקים והיה למצליח ביותר בתולדות הלהקה.
רבין היה בין הכותבים של הסינגל המפורסם "Owner of a Lonely Heart" שהגיע לראש מצעד הפזמונים של "בילבורד הוט 100", הישג השיא של הלהקה עד היום.
הסינגל "Cinema" שגם אותו כתב והפיק רבין זיכה את הלהקה בשנת 1985 בפרס גראמי בקטגוריית הופעת הרוק האינסטרומנטלית, פרס גראמי היה ליחיד בתולדות הלהקה.
רבין כמעט והחמיץ את סיבוב ההופעות לאלבום לאחר שנפצע בבריכה בבית המלון בו שהה.
בשנת 1987 הוציאה להקת יס את אלבומה ה-12 במספר "Big Generator". האלבום זכה להצלחה כלכלית יחסית, אך מלבד סינגלים בודדים שזכו להצלחה אותם שר רבין כסולן ראשי, האלבום לא התקרב לשחזר את הצלחת האלבום הקודם.
חוסר הצלחת האלבום יוחס בעיקר לחילוקי הדעות שהתגלו בין חברי הלהקה, בין היתר גם בין רבין עצמו והסולן הראשי אנדרסון, חילוקי דעות שגרמו בסופו של דבר לעזיבתו של אנדרסון לאחר סיבוב ההופעות של האלבום.
בשנת 1989 הוציאה הלהקה את האלבום "Union" בו שיתפה הלהקה פעולה עם הלהקה "Anderson Bruford Wakeman Howe" אותה הקים אנדרסון.
את הסינגל המצליח מתוך האלבום "Lift Me Up" הפיק רבין וכתב ביחד עם כריס סקווייר.
את אלבומו האחרון עם הלהקה "Talk" הוציא רבין בשנת 1994, האלבום היה לכושל ביותר של הלהקה מזה 20 שנים מבחינה מקצועית ומסחרית.
בשנת 1995 עזב רשמית את הלהקה.
קריירה > קריירת סולו

בשנת 1978 הוציא רבין את אלבום הסולו הראשון שלו "Trevor Rabin", אלבום רוק בין תשעה שירים לו היה שותף גם אביו של רבין גודפרי.
בזמן שעבד על אלבומי הסולו שלו מצא רבין זמן גם לעזור בתור מפיק מוזיקלי למוזיקאים צעירים ומבטיחים מדרום אפריקה.
בשנת 1979 הוציא את אלבומו השני "Face to Face", בעל מלודיות רוק בדומה לאלבומו הראשון.
שני אלבומיו הראשונים של רבין לא זכו להצלחה, זאת גם בשל העובדה שבאותם זמנים סגנון הפאנק רוק החל לתפוס תאוצה.
ב-1981 הוציא בהפקה משותפת עם להקת "הקינקס" את אלבומו השלישי "Wolf", באלבום שיתף רבין פעולה עם המוזיקאי הסקוטי המפורסם ג'ק ברוק ועם המתופף האנגלי סיימון פיליפס.
בשנת 1989 הוציא את אלבום הסולו המפורסם בקריירה שלו "Can't Look Away", את האלבום הפיק רבין ביחד עם המפיק המוזיקלי הקנדי בוב אזרין.
הסינגל המצליח מתוך האלבום "Something to Hold On To" זכה בפרס גראמי לקליפ הווידאו הטוב ביותר.
רבין הוציא בשנת 2003 את שני אלבומי הסולו האחרונים שלו "Live in LA" ו"90124", באלבומים שילב את להיטיו עם להקת "יס".
קריירה > הלחנת פסקולים

לאחר שעזב את להקת "יס" פנה להלחנת סרטים, את הפסקול הקולנועי הראשון שלו כתב לסרט הפעולה "מרדף הצללים".
בשנת 1997 הלחין ביחד עם מארק מנסינה את פסקול סרט האקשן "קון אייר".
ב-1998 יצר רבין ביחד עם המלחין הבריטי הארי גרגסון ויליאמס את הפסקול המפורסם והמושקע של "ארמגדון", השניים יצרו יחד גם את פסקול הסרט "אויב המדינה".
ב-1999 הלחין את הפסקול של סרט המתח "ים כחול עמוק".
בשנת 2000 היה רבין אחראי על פסקול דרמת הספורט "לזכור את הטיטאנים" וסרטי הפעולה "עקיצה ב-60 שניות ו"היום השישי".
ב-2001 הלחין רבין את הפסקול של מותחן הפעולה העתידני "האחד" ושל הדרמה המוזיקלית "רוק סטאר".
ב-2002 הלחין את פסקול קומדיית הפעולה "באד קומפני" ו"לא דופקות חשבון".
ב-2003 הלחין את הפסקולים של קומדיות הפעולה "בחורים רעים 2" ו"קנגורו ג'ק".
ב-2004 יצר רבין את פסקול שובר הקופות "אוצר לאומי", סרט האימה "מגרש השדים: ההתחלה" וסרט המרוצים "מהיר ללא גבולות".
ב-2005 הלחין את פסקול סרט המלחמה "שחרור בעורף האויב" ודרמת הספורט "המאמן קרטר".
ב-2006 הלחין את הפסקולים למותחן האימה "נחשים על המטוס",
לדרמות התעופה "המגן", "פלייבויס" ולסרטי הספורט "שביל התהילה" ו"כנופיה במגרש".
ב-2007 הלחין את הפסקול ההמשך של שובר הקופות אוצר לאומי, "אוצר לאומי: ספר הסודות" ואת פסקול הקומדיה "פעלולן לנצח".
ב-2008 היה אחראי על פסקול קומדיית הפעולה "שחק אותה סמארט".
ב-2009 הלחין את פסקול סרט האנימציה "כוח G" וסרט הפעולה הבדיוני "המירוץ להר המכשפות".
ב-2010 הלחין את פסקול פנטזיית הקוסמות "שוליית המכשף" וב-2011 את פסקול סרט הפעולה הבדיוני "אני מספר ארבע"
חיים אישיים

רבין נשי לשלי מיי ואב לילד אחד ראיין, שמשמש כמתופף בלהקת האינדי רוק "Grouplove".
אלבומים עם להקת "Rabbitt"

(1975) -"Boys Will Be Boys"
(1977) -"A Croak and A Grunt in the Night"
(1977) -"Morning Light"
(1978) -"Limited Souvenir Edition "
אלבומים עם להקת "יס"

(1983)- "90125"
(1987) -"Big Generator"
(1989) -"Union"
(1994) -"Talk"
אלבומי סולו

(1978)- "Trevor Rabin"
(1979)- "Face to Face"
(1981)- "Wolf"
(1989)- "Can't Look Away"
(2003)- "Live in LA"
(2003)- "90124"
(2011)- "Jacaranda"
פסקולים שהלחין

מרדף הצללים (1996)
קון אייר (1997) - ביחד עם מארק מנסינה
גדולי פרא (1997)
ארמגדון (1998) - ביחד עם הארי גרגסון ויליאמס
אויב המדינה (1998) - ביחד עם הארי גרגסון ויליאמס
ג'ק פרוסט (1998)
ים כחול עמוק (1999)
עקיצה ב-60 שניות (2000)
לזכור את הטיטאנים (2000)
היום השישי (2000)
טקסס ריינג'רס (2001)
הרעים שוב טובים (2001)
רוק סטאר (2001)
האחד (2001)
באד קומפני (2002)
לא דופקות חשבון (2002)
קנגורו ג'ק (2003)
בחורים רעים 2 (2003)
מהיר ללא גבולות (2004)
מגרש השדים: ההתחלה (2004)
אוצר לאומי (2004)
שחרור בעורף האויב (2005)
המאמן קרטר (2005)
שביל התהילה (2006)
פלייבויס (2006)
נחשים על המטוס (2006)
כנופיה במגרש (2006)
המגן (2006)
אוצר לאומי: ספר הסודות (2007)
פעלולן לנצח (2007)
שחק אותה סמארט (2008)
המירוץ להר המכשפות (2009)
12 סיבובים (2009)
כוח G‏ (2009)
שוליית המכשף (2010)
אני מספר ארבע (2011)
חמישה ימים באוגוסט (2010)
יוהאן אדלברט אנגרמאייר

| --- | --- |

פרחים באגרטל
 לידה:  9 בנובמבר 1674 Bílina, צ'כיה 
 פטירה:  18 באוקטובר 1740 (בגיל 65) פראג, ממלכת בוהמיה 
 תחום יצירה:  Czech painting, טבע דומם 
 
יוהאן אדלברט אנגרמאייר (בצ'כית: Jan Vojtěch Angermayer‏; 9 בנובמבר 1674 – 18 באוקטובר 1742) היה צייר יליד בילינה, בממלכת בית הבסבורג. הוא התמחה בקומפוזיציות של טבע דומם. מאז 1699 הוא למד ציור בפראג יוהאן רודולף ביס ונרשם שם כחבר באגודת הציירים של העיר בין 1707 ל-1727.
ביוגרפיה

הוא נולד ב-9 בנובמבר 1674 בבילינה. מאז 1699 הוא חי בפראג, שם למד אצל הצייר השווצרי יוהאן רודולף ביס, שהגיע לפראג שבע שנים קודם לכן. יוהאן אדלברט הצטרף לגילדת הציירים של העיר העתיקה בשנת 1707. הוא יצר לו מוניטין בזכות ציוריו המפורטים של טבע דומם, לעיתים קרובות למדי בגודל קטן. בין תלמידיו שייכים צייר הרוקוקו המוקדם ג'ון קספר הירשלי וקרל קסטנר. מלבד שהות לצורכי עבודתו במנזר אוסק (1719–1722), בילה יוהאן אדלברט אנגרמאייר את רוב חייו בפראג, שם נפטר ב-10 במאי 1742.
אנגרמאייר צייר פרחים, בדים, גביעי ציד וסצנות שקטות מהטבע, אבל גם קומפוזיציות לא מסורתיות כמו טבע דומם עם שעון או טבע דומם עם קופסת תכשיטים (1708). הוא הושפע ממורו יוהאן רודולף בייס, שלמד בהולנד. אנגרמאייר היה ידוע במיומנותו בתיאור מציאותי של פרטים.
ניתן לסווג את רוב עבודותיו כטבע דומם זעיר, מכיוון שהרוחב או הגובה של ציוריו עולים רק לעיתים רחוקות על 35 ס"מ.
הערות שוליים

↑  Seifertová, Hana (1979). Georg Flegel a kabinetní zátiší v Čechách v 17. a 18. století (exhibition catalogue) (in Czech). Prague - available in Czech National Library: Czech National Gallery. p. 39.
↑  Vondráčková, Marcela, ed. (2013). Baroko v Čechách: průvodce stálou expozicí Národní galerie v Praze, Uměleckoprůmyslového musea v Praze a Archeologického ústavu Akademie věd ČR, Praha (in Czech). Prague: Národní galerie. pp. 123–124
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוהאן אדלברט אנגרמאייר".
| --- | --- |
בקרת זהויות :  GND: 129972525  ISNI: 0000 0000 6685 5467  LCCN: no2016112812  NKC: jn20011018100  RKD: 1879  SUDOC: 200574027  ULAN: 500013448  VIAF: 8480313   WorldCat (עם VIAF): 8480313
חוק עבודת נשים

| --- | --- |

 פרטי החוק
 תאריך חקיקה:  12 באוגוסט 1954
 תאריך חקיקה עברי:  י"ג באב תשי"ד
 גוף מחוקק:  הכנסת השנייה
 חוברת פרסום:  ספר החוקים 160, עמ' 154
 הצעת חוק:  ממשלתית
 משרד ממונה:  משרד הכלכלה והתעשייה
 מספר תיקונים:  62
 נוסח מלא:  הנוסח המלא
 
חוק עבודת נשים, תשי"ד-1954, הוא חוק שנועד לקבוע הוראות להגנת האישה העובדת, לצורך הבטחת זכויות נשים בעבודה, ובפרט זכויות נשים בהיריון, לאחר לידה ובטיפולי פוריות וכן נשים השוהות במקלט לנשים מוכות. לאחר תיקונים לחוק, אחדות מהזכויות שבו, כגון הזכות לחופשת לידה, ניתנות גם לגברים.
הרקע לחקיקת החוק

אבן היסוד לשאיפה להעניק מעמד שוויוני לנשים בחברה הישראלית הונחה כבר במגילת העצמאות שם נקבע:
חוק עבודת נשים עלה על סדר היום של הכנסת כבר בסוף 1949, במטרה להעניק חופשת לידה בשכר ולהגן על בריאות האם העובדת. החוק שב לשולחן הכנסת ב-1952 ואז כלל גם הגבלות על פיטורי אשה בהריון ולאחר לידה.
חוק עבודת נשים הוא החוק הראשון אשר נחקק במטרה לבסס את השוויון בין המינים בתחום העבודה. חקיקה זו עיצבה את הזכויות הקשורות לאחריות משפחתית על בסיס דפוס התפקיד הכפול של האם, והתבססה על התפיסה כי האישה היא זו המופקדת על הטיפול במשפחה, גידול הילדים והטיפול בהם. מכאן נדרש הסדר חקיקתי אשר יבטיח את זכויות העובדת ויקנה לה זכויות מיוחדות הקשורות בהריון ולידה. תיארה זאת פרופ' פרנסס רדאי:
חקיקה מאוחרת יותר, כדוגמת חוק שוויון ההזדמנויות בעבודה, התשמ"ח-1988, התבססה על העמקת התודעה שיש להרחיב את הזכויות הקשורות לאחריות משפחתית על מנת להקל על השתלבות נשים בשוק העבודה. במסגרת זו נחקקו חוקים חדשים נוספים כדוגמת חוק דמי מחלה (היעדרות בשל מחלת ילד), התשנ"ג-1993 וכן חוק דמי מחלה (היעדרות בשל מחלת הורה), התשנ"ד-1993. חקיקה זו שילבה דרישה לשוויון פורמלי עם ההכרה בצורך בהסדרים המתחשבים בשוני הביולוגי בין שני המינים, ונועדה לעגן נורמות אשר לא רווחו בחברה הישראלית, מתוך תקווה להטמעת חשיבה מגדרית ושוויון מגדרי בשוק העבודה בישראל.
סוגיות מרכזיות בחוק > עבודות אסורות ועבודות מוגבלות

החוק מאפשר איסור או הגבלה של עבודת נשים בתהליכי ייצור או במקומות עבודה שהעבודה בהם עלולה לפגוע בבריאות האישה. כמו כן קובע החוק תנאים והגבלות להעסקת נשים בשעות הלילה. בנוסף, החל מהחודש החמישי להיריון, אסור למעסיק להעסיק אישה בשעות נוספות, בימי המנוחה ובעבודת לילה, אלא בהסכמתה ובאישור רופא (סעיפים 1–4 ו-10). התקנות שהותקנו מכוח החוק אוסרות על העסקת נשים במקומות או בעיסוקים המסכנים את פוריותן והן חלות על נשים בגיל הפוריות, נשים בהריון ונשים מיניקות.החוק והתקנות שהותקנו מכוחו אינם מעניקים הגנה דומה לפוריות הגבר, נימוק אפשרי לכך הוא שאיסור ההעסקה בעבודה המסכנת פוריות לא נועדה להגן רק על האישה, אלא גם על חיי העובר או הוולד היונק.
סוגיות מרכזיות בחוק > זכויות נשים במהלך חופשת לידה

חופשת לידה היא בת עשרים ושישה שבועות, שבהם אסור להעסיק את היולדת, אך העובדת רשאית לקצרה ל-14 שבועות. עובדת יכולה לבחור לצאת לחופשה החל משבעה שבועות לפני יום הלידה המשוער. עובדת שילדה בלידה אחת יותר מילד אחד זכאית להאריך את חופשת הלידה בשלושה שבועות נוספים בעד כל ילד נוסף (סעיף 6 (ב) ו-(ג) ).
במקרה אשפוז העובדת או ילדהּ בבית חולים תוך תקופת חופשת הלידה, זכאית היא להאריך או לפצל את חופשת הלידה. בתקופה זו רשאי בן זוגה של העובדת, להיעדר ממקום עבודתו (סעיף 6(ב1) ).
חופשת לידה לאב - עובד שבת זוגו ילדה זכאי לחופשת לידה, במקום היולדת ובהסכמתה, בתקופה שנותרה מתום ששת השבועות הראשונים שלאחר יום הלידה. עובד שבת זוגו ילדה, והיא אינה יכולה לטפל בילדם בשל נכות או מחלה, זכאי לצאת לחופשת לידה למשך כל התקופה שבת הזוג לא הייתה מסוגלת לטפל בילדם (סעיפים 6 (ז1) – (ט) ).
סוגיות מרכזיות בחוק > זכות להיעדר מהעבודה

לאחר הפלה: עובדת שהפילה רשאית להיעדר מעבודתה למשך שבוע (סעיף 7 (א)).
שמירת היריון: עובדת בהיריון רשאית להיעדר מעבודתה אם אישר רופא כי מצבה הרפואי בשל ההיריון מחייב זאת (סעיף 7 (ג) (1) ).
עובדת בהיריון רשאית להיעדר מעבודתה אם אישר רופא כי סוג העבודה, מקום או אופן ביצועה מסכנים את העובדת או את העובר או לחלופין נבצר ממנה לבצע את עבודתה ולא נמצאה לה עבודה חלופית (סעיף 7 (ג)(1) - (ג) (1ב) ).
הנקה - אישה מיניקה, העובדת במקום שהעבודה בו נאסרה בתקופת הנקה, רשאית להיעדר מהעבודה עד שישה חודשים מיום הלידה (סעיף 7 (ג)(1ג) ).
מצב רפואי לאחר לידה - עובדת שילדה רשאית להיעדר מהעבודה שישה חודשים לאחר סיום חופשת הלידה, אם אישר רופא כי מצבה הרפואי, עקב הלידה מחייב זאת (סעיף 7 (ג)(2)).
שעת אם - עובדת במשרה מלאה, רשאית להיעדר שעה אחת ביום, במהלך 4 חודשים שלאחר סיום חופשת הלידה ללא שינכו משכרה (סעיף 7 (ג)(3) ).
במהלך טיפולי פוריות - זכאית עובדת להיעדר מהעבודה לצורך הטיפול, באישור רופא, ובהודעה מראש למעסיק. הוראה זו חלה גם על עובד העובר טיפולי פוריות (סעיף 7 (ג)(4)+ 7 (ג1) ).
מקלט לנשים מוכות – עובדת שעבדה אצל אותו מעסיק או באותו מקום עבודה 6 חודשים לפחות, רשאית להיעדר מהעבודה בזמן שהיא שוהה במקלט לנשים מוכות (סעיף 7 (ג)(5)).
חופשה ללא תשלום - עובדת או עובד רשאים להיעדר מהעבודה, מתום חופשת הלידה, רבע ממספר החודשים שעבדו באותו מקום. בני הזוג רשאים לחלק את תקופת החל"ת ביניהם (סעיף 7 (ד)(1)- (ד4) ) .
היעדרות לשם פיקוח רפואי ובדיקות במהלך ההיריון – עובדת רשאית להיעדר מהעבודה, ללא ניכוי שכר, לצורך בדיקות במהלך ההיריון - 40 שעות אם היא עובדת שבוע עבודה מלא (סעיף 7 (ה)(1) ).
סוגיות מרכזיות בחוק > הפרשות לקופות גמל בחופשת לידה ובשמירת היריון

עובדת הזכאית לדמי לידה או לגמלת שמירת היריון ומעסיקה נהג להפריש תשלומים לקופת גמל, ימשיך להפרישם בעד התקופה שבעדה שולמו דמי הלידה או גמלת שמירת היריון, בתנאי שאף העובדת מפרישה את חלקה (סעיף 7א).
סוגיות מרכזיות בחוק > הגבלת פיטורים ואיסור פגיעה בהיקף משרה או בהכנסה

אסור למעסיק לפטר עובדת בהריון שעבדה באותו מקום שישה חודשים לפחות. וכן עובד/ת בתקופת חופשת לידה או חופשה ללא תשלום ובמשך 60 ימים לאחר תום החופשה, עובדת השוהה במקלט לנשים מוכות במהלך שהותה ו-90 יום לאחר מכן, עובד/ת העובר/ת טיפולי פוריות לילד ראשון או שני - במהלך ימי ההיעדרות לצורך הטיפולים ו-150 ימים לאחר מכן.
בכל המקרים המפורטים לעיל, למעט חופשת לידה, יכול המעסיק לפטר עובד/ת ו/או לצמצם היקף משרתם לאחר קבלת היתר ממשרד הכלכלה (סעיפים 9- 9א).
סוגיות מרכזיות בחוק > זכויות הורה מאמץ, הורה מיועד והורה במשפחת אומנה

הוראות החוק הבאות חלות גם על הורה מאמץ, על הורה מיועד ועל הורה במשפחת אומנה, כל עוד לא הופסק תהליך האימוץ או האומנה או הריונה של האם הנושאת: הוראות החוק שעניינן חופשת לידה, הזכות להיעדר מהעבודה שעה ביום עד תום ארבעה חודשים מתום חופשת לידה, הזכות להיעדר מהעבודה לצורך הארכת חופשת הלידה ללא תשלום, וכמו כן חובת המעסיק להמשיך להפריש תשלומים לקופת גמל בחופשת לידה וכן ההוראות שעניינן הגבלת פיטורים ואיסור פגיעה בהיקף משרה או בהכנסה (סעיפים 9ג- 9ז).
סוגיות מרכזיות בחוק > זכות תביעה

החוק מאפשר זכות תביעה לעובדת ולעובד וכן לארגון עובדים וארגון המייצג זכויותיה של העובדת או של העובד, כדוגמת ארגון נשים. מעסיק המפר את הוראות החוק דינו מאסר שישה חודשים או קנס כספי גבוה, וניתן אף לתבעו בבית הדין לעבודה.
לבית הדין האזורי לעבודה סמכות ייחודית לדון בהליך אזרחי בשל הפרת הוראות חוק זה והוא מוסמך לפסוק פיצויים עד לגובה של 150% משכר העובדת ואף ליתן צו מניעה או צו עשה בנוסף (סעיף 13 ב).
פסיקה בסוגיות מרכזיות

עע בית הדין הארצי לעבודה 627/06 אורלי מורי נ' מ.ד.פ ילו בע"מ, שוקי בונס, רותי מלמד (16/03/2008) – בפסק דין זה הדגיש בית הדין הארצי לעבודה את החובה המוטלת על המעסיק לאפשר לעובדת עם תום חופשת הלידה להשתלב בפועל בעבודתה.
עב בית הדין האזורי לעבודה ירושלים 2990/08 אורית זריבי נ' עמותת רנה קאסן, מדינת ישראל - משרד העבודה התעשייה והמסחר (1.9.2009) – בפסק דין זה נדונה סוגיית האיסור על פיטורי עובדת במהלך טיפולי פוריות.
עע בית הדין הארצי לעבודה 363/07 ארביב שרונה נ' פואמיקס בע"מ, מאיר עיני (26/05/2010) – בפסק דין זה נקבע כי אישה אינה חייבת לספר על הריונה בעת הליכי קבלה לעבודה.
עע בית הדין הארצי לעבודה 307/99 אופיר טורס בע"מ נ' זהבה גולדנברג נ' חייט [ פד"ע: לח 170 ] (15/10/2002) – בפסק דין זה נקבע כי מטרת הוראת החוק האוסרת על פיטורי נשים בהריון היא להגן על האשה העובדת בתקופת הריונה, מאחר שבתקופת הריונה היא עשויה להיאלץ להיעדר מעבודתה יותר מהרגיל.
דב"ע בית הדין הארצי לעבודה שן/115-3 מאסטרו בע"מ - נועה שחם (בלוך) ואח' (לא פורסם), כרך כג(1) 233 – בפסק דין זה נדון הכלל האוסר על פיטורי עובדת בהריון ונקבע כי הנטל להוכחת הטענה, לפיה הפיטורים אינם בקשר להריון הוא על המעסיק הטוען זאת.
תקנות שהותקנו מכוח החוק

תקנות עבודת נשים (עבודת-לילה בשירות המדינה), תשט"ז-1955
תקנות עבודת נשים (הצגת תמצית החוק), תשי"ח–1958
תקנות עבודת נשים (עבודות בקרינה מייננת), תשל"ט-1979
תקנות עבודת נשים (תנאים לעבודת לילה), התשמ"ו-1986
תקנות עבודת נשים (חובת מסירת הודעות למעסיק), התשמ"ט-1988
תקנות עבודת נשים (היעדרות בשל טיפולי הפריה ופריון), התשנ"א-1990
תקנות עבודת נשים (הבטחת פנסיה), התשנ"א–1991
תקנות עבודת נשים (הודעה על הארכת חופשת לידה או פיצולה בשל אשפוז היולדת או ילדה), התשנ"ט-1999
תקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001
ראו גם

אפליה בשוק העבודה
חוק שוויון ההזדמנויות בעבודה
חוק מגן
לקריאה נוספת

רות בן-ישראל, שוויון ההזדמנויות בעבודה ואיסור הפליה, כרך ב' תשנ"ח-1998, עמ' 614–615 וכן עמ' 640 – 692.
פרנסס רדאי (1995), "נשים בשוק העבודה", מעמד האישה בחברה ובמשפט, בעריכת רדאי ואח', ירושלים : שוקן עמ' 64 – 116.
סקירת חוקי השוויון בקשר להפליה מגדרית בתחום משפט העבודה בבג"ץ 2911/05 אלחנתי ואח' נ. שר האוצר ואח' (15.6.08), מפי השופטת אסתר חיות.
מנחם גולדברג ונחום פינברג, דיני עבודה, הוצאת סדן, פרק 21 - חוק עבודת נשים.
הערות שוליים

↑  מגילת העצמאות, אתר הכנסת
↑  דבר היום, דבר, 11 בנובמבר 1949
↑  חוקי עבודת הנוער והנשים על שולחן הכנסת, דבר, 10 ביולי 1952
↑  רדאי, "על השוויון" משפטים כד (1994) 241, עמוד 248
↑  רות בן-ישראל, שוויון הזדמנויות ואיסור אפליה בעבודה, כרך ב' תשנ"ח-1988, בעמ' 640–642
↑  תקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001
↑  תקנות עבודת נשים (עבודות בקרינה מייננת), תשל"ט-1979
↑  רות בן-ישראל, שוויון ההזדמנויות בעבודה ואיסור הפליה, כרך ב' תשנ"ח-1998, בעמוד 667
↑  זכות להיעדר מהעבודה, באתר ההסתדרות הלאומית
↑  חופשת לידה להורה מאמץ (חופשת אימוץ), באתר כל זכות